अमेरिकी शेयर बाजारों में आई तेज गिरावट  
लीबिया में जारी राजनीतिक संकट के कारण अमेरिकी शेयर बाजारों में मंगलवार को तेज गिरावट दर्ज की गई।
लीबिया में जारी राजनीतिक संकट के कारण अमेरिकी शेयर बाजारों में मंगलवार को तेज गिरावट दर्ज की गई। औद्योगिक सूचकांक डाउ जोंस 178 अंक (1.44 प्रतिशत) गिरकर 12,212.79 अंक पर बंद हुआ।  समाचार एजेंसी सिन्हुआ के मुताबिक स्टैण्डर्ड एण्ड पुअर्स सूचकांक 27.57 अंक (2.05 प्रतिशत) गिरकर 1,315.44 अंक पर बंद हुआ। नैस्डैक सूचकांक 77.53 अंक (2.74 प्रतिशत) गिरकर 2,756.42 अंक पर बंद हुआ।  अमेरिकी शेयर बाजारों में तीन दिन के अवकाश के बाद मंगलवार को शेयर बाजार खुलने पर यह गिरावट दर्ज की गई। लीबिया में जारी अस्थिरता का असर मध्य पूर्व के अन्य तेल सम्पन्न देशों पर पड़ने की आशंका के चलते निवेशकों ने बिकवाली की है।